జపనీస్ డైలాగ్ సబ్ టైటిల్ నీలం రంగులో ఉంటుంది. కొరియన్ డైలాగ్ సబ్ టైటిల్ పసుపు రంగులో ఉంటుంది.
(జపనీస్ లో) కోహ్ గారు! తిరిగి స్వాగతం.
- కార్గోని దించండి. - అలాగే, సర్.
సరుకు దించండి.
మీ ట్రిప్ బాగా జరిగినట్టు ఉంది.
ఎవరు గెలుస్తారు అనుకుంటున్నారు?
సోవియెట్లా లేక అమెరికన్లా?
అది ఇంకా తెలీదు.
నువ్వు ఇక్కడే ఉండు. పనోళ్ళను గమనించు.
ఎవరూ సరుకు దొంగిలించకుండా చూసుకో.
అంతా మీరు ఆదేశించినట్టే చేస్తాను.
ఏం కంగారు పడకండి.
ఒసాకా
"మనం మన దేశానికి ఉన్న బలాన్ని ప్రపంచానికి చూపుతున్నాం.
ధైర్యవంతులైన మన సైనికులు యుద్ధభూముల్లో దూసుకుపోతూ..."
నువ్వు కావాలని ఓడిపోతే ఊరుకోను!
"...పిరికోళ్ళైన మన శత్రువులు వెనుదిరిగి పారిపోతున్నారు."
మోజసు!
(కొరియన్ లో) అన్నా!
పదా!
రండి, ఇంటి రుచిని పొందండి!
- గుడ్ మార్నింగ్! - అన్నయ్యా! ఆగు!
మీ రేషన్ బియ్యంతో తిని చూడండి!
రుచిగా ఉంటుంది, కడుపు ఇట్టే నిండిపోతుంది!
రండి, ఇంటి రుచిని పొందండి!
- కిమ్చి! రుచికరమైన కిమ్చి అమ్ముతున్నాను! - నేనే గెలిచా!
- అన్యాయం! అన్నయ్య! - నోవా...
- ఎప్పుడూ నువ్వే గెలుస్తావు. - జాగ్రత్తగా ఉండు అని చెప్పాను కదా.
వాడిని ఎందుకు ప్రోత్సహిస్తున్నావు?
అమ్మా, నేను ఇలా చేయకపోతే, వీడు ఇల్లు వదిలి బయటకు రాడు.
నాకు కొంచెం కిమ్చి ఇస్తారా?
మిస్టర్ కిమ్, మిమ్మల్ని చూడటం సంతోషం. చాలా కాలం అవుతుంది.
అవును.
మీరు వేరొకరి దగ్గర కొంటున్నారేమో అని భయపడ్డా.
ఇంకొకరి దగ్గరకు వెళ్లి ఎలా కొనగలను? నీ కిమ్చిని మించింది ఏదీ లేదు.
ఈ మధ్యన బిజీగా ఉన్నారా?
అవును, చాలా.
మీ దగ్గర సరుకు అయిపోయినట్టు ఉంది. అంటే అమ్మకాలు బాగా జరుగుతున్నాయి అనుకుంట.
అదే నిజం అయితే ఎంత బాగుండో.
ఈ మధ్యన క్యాబేజి మార్కెట్ లోకి పెద్దగా రావడం లేదు.
ఇదే నా ఆఖరి బ్యాచ్.
నా తోటి కోడలు ఊరబెట్టడానికి ఏమైనా దొరుకుతుందేమో అని మార్కెట్ అంతా తిరుగుతోంది, కానీ...
అయితే మీరు ఇప్పుడు ఏం చేస్తారు?
ఏదొక విధంగా మేనేజ్ చేస్తాం.
మాకు ఇది అలవాటే.
ఇదుగో.
నిన్ను చూస్తుంటే డబ్బును బాగా హ్యాండిల్ చేయగలిగేవాడిలా ఉన్నావు.
అది మంచి మాటే. నేను చాలా ధనవంతుడిని కావాలనుకుంటున్నా.
మీకు ఆధారపడతగిన కొడుకు ఉన్నాడు.
- థాంక్స్. జాగ్రత్తగా ఉండండి. - నేను మళ్ళీ వస్తా.
గుడ్ బై.
అతన్ని చూస్తుంటే ఖచ్చితంగా స్పై లేదా వేరే ఏమైనా అయ్యుంటాడు అనిపిస్తోంది.
సరదాకు కూడా అలాంటి మాటలు ఇంకెప్పుడూ అనొద్దు.
ఎవరు వింటున్నారేంటి?
అది మనకు తెలీదు. ఇలాంటి సమయంలో అస్సలు అలా మాట్లాడకూడదు.
- అది చూడండి! - అదేంటి? ఆ పైన ఏంటది!
- అమ్మా? - అమెరికన్ విమానాలు!
అమ్మా, చూడు!
ఏదో పడుతోంది!
దొరికింది! ఇది ఏంటి?
అందులో ఏమని ఉంది, నోవా?
"జపాన్ ప్రజలకు హెచ్చరిక,
మీ చక్రవర్తికి ఈ క్రూరమైన యుద్ధాన్ని ఆపమని చెప్పండి.
జపాన్ గనుక లొంగిపోకపోతే, పరిస్థితి ఇంకా దిగజారుతుంది.
జరగబోయే పర్యవసానాలను మీరు గంభీరంగా పరిగణించి
ఒక మెరుగైన, శాంతియుతమైన జపాన్ ని నిర్మించే పని మొదలెట్టమని మా విన్నపం."
అంటే ఏంటి అర్థం?
పరిస్థితి ఇంకెలా దిగజారుతుంది?
అమ్మా, నీకు తెలీడం లేదా? అమెరికన్లు వస్తున్నారు.
రెండవ ప్రపంచ యుద్ధం
మిన్ జిన్ లీ రాసిన పుస్తకం ఆధారంగా రూపొందించబడింది
మీలాంటి తెలివైన పెట్టుబడిదారులు 50 కోట్ల
యెన్ ఫండింగ్ ఇచ్చారు అంటే,
నేను నా గత అనుభవాన్ని బాగా వాడగలను.
ఇంత వరకు నువ్వు ఎంత డబ్బు సేకరించావు?
దాదాపుగా అనుకున్నదంతా సేకరించా.
పెట్టుబడిదారులు ఆసక్తితో ఉన్నారు.
ఒక మాదిరి పెట్టుబడి, తక్కువ రిస్క్ తో,
అది కూడా ఇలాంటి ఫామ్ లో ఉన్న మార్కెట్ లో అంటే,
మీకు రాబోయే రాబడి ఎక్కువే ఉంటుంది.
డబ్బును నువ్వే సొంతంగా మేనేజ్ చేస్తావా?
అలా చేస్తే ఇతర ఖర్చులు తగ్గుతాయి.
అంతేగాక,
నేను తటస్థంగా ఉంటాను.
డాలర్ పైకి వెళ్లినా లేక యెన్ పైకి వెళ్లినా,
నాకు ఎలాంటి తేడా ఉండదు.
కానీ నువ్వు షిప్లీస్ లో తటస్థంగా ఉన్నట్టు కనిపించలేదు.
మాకు ఆ విషయం తెలుసు.
ఆ స్థలం యజమాని చెప్పిన కథకు సానుభూతి కలిసి నువ్వు రాజీపడిపోయావు.
ఆ డీల్ వైఫల్యానికి కారణం మేమంతా మరీ ఎమోషనల్ కావడమే.
పైగా ఆ మహిళకు అసలు స్థలాన్ని అమ్మే ఉద్దేశమే లేదు.
అబే గారికి అయినా సరే. కోల్టన్ హోటల్స్ కి అయినా సరే.
నేను ఏమని చెప్పాలనుకుంటున్నాను అంటే
విధేయతను చూసుకుని బిజినెస్ చేయడం అనేది ప్రమాదకరం.
మామోరు యోషితో నీకున్న బంధంపై...
మాకు కొన్ని ఆందోళనలు ఉన్నాయి.
నిజం చెప్పాలంటే,
ఆయన పరిచయస్తుల వల్ల.
టోక్యో ఇప్పుడు 1.1 కోట్ల మంది నివసిస్తున్న మహానగరం,
కానీ ఇప్పటికీ ఇదేదో గ్రామం అన్న ఫీలింగ్ వస్తోంది.
మీరు చింతించాల్సిన అవసరం లేదు.
అతనితో నాకు ఎలాంటి సంబంధం లేదు.
టోక్యో
బ్రాక్, చెప్పేది విను. ఇది హైప్ కాదు.
అంటే, ఒకసారి నిక్కెయ్ ని చూడు!
ఆహ్, ఊరుకో, మిత్రమా.
నేను గనుక నిన్ను అస్తమాను కాలేజీకి తీసుకెళ్ళి దించకపోయి ఉంటే
నువ్వు ఆ చక్కని గోల్డ్ మ్యాన్ సాక్స్ కుర్చీలో ప్రస్తుతం కూర్చోగలిగే వాడివా?
నేను... నేనేం భారీ పెట్టుబడి కోసం అడగడం లేదు. అది...
ఇలా చూడు, నీకు ఎవరు ఏమని చెప్పారో నాకు తెలీదు, కానీ...
త్వరలో మాట్లాడతాలే, సరే.
హేయ్
ఇవాళ నువ్వు ఏ కంపుగొట్టే తిండి తింటున్నావు?
చెప్పేది విను! నువ్వు కూడా దీని గురించి తెలుసుకోవాలి.
ఇది బెయోసో గాంజోంగ్.
సాధారణంగా ఇది కారంగా ఉంటుంది,
కానీ మా ఇంట్లో మిరపకాయలు ఏమీ లేవు. అయినా...
రుచిగా ఉంది. వీటిని 100 అయినా తింటా.
న్యూల్గున్ హోబక్జన్.
గత వసంతంలో, మా ఆంటీ ఊర్లో ఉన్న ఒక తోటకు వెళ్లి
ఒక పెద్ద గుమ్మడికాయ కొనింది.
మా అన్నయ్య తలకంటే అయిదు రెట్లు పెద్దగా ఉంది!
ఆమె మేము దాన్ని శీతాకాలం మొత్తం తినాలి కాబట్టి ప్రతీ ముక్కని ఆస్వాదించండి అంది.
నేను అలాగే చేస్తా!
బందో-బాబు! వెంటనే డెస్క్ మీద నుండి దిగు!
కిందకి దిగు!
గోడ దగ్గరకు వెళ్ళు!
హేయ్, బందో.
నేను విన్నది నిజమేనా?
నీ గురించి ఒక పుకారు పుట్టింది.
ఒరేయ్, కంపుగొట్టే శ్వాస ఉన్నోడా.
నీతోనే మాట్లాడుతున్నా.
మీ కుటుంబం పందులతో కలిసి ఉంటుందని విన్నాను.
పందులు మీ ఇంటి లోపల పడుకుంటాయి అంట. అది నిజమేనా?
చూడు, వాడు కాదు అనడం లేదు!
అది నిజం కాకపోతే, వాడు కాదు అనేవాడు. అవునా?
ఆయన వాళ్ళు నన్ను ఏడిపిస్తున్నా ఏమీ అనడు!
ఆ వెధవ నాకు కోపం తెప్పించడానికి చూస్తున్నాడని నాకు తెలుసు,
కానీ ఇది మరీ దారుణం!
నేను ఏదొక రోజు వాడి మొహం పగలగొడతాను...
నోవా.
నీ ఫీలింగ్ ని నేను అర్థం చేసుకోగలను.
అలా అనిపించేది నీ ఒక్కడికే కాదు. మా అందరికీ అదే కోపం వస్తుంది.
ముఖ్యంగా ఇక్కడ.
ఒకసారి నీ చుట్టూ చూడు.
తమ భార్యల పై ఇష్టం వచ్చినట్టు అరిచే కోపిష్టి మొగుళ్ళు ఉన్నారు.
అలసిపోయిన అమ్మలు తమ పిల్లలపై అరుస్తున్నారు. అన్నదమ్ములు ఒకరి మీద ఒకరు కక్ష్యకడుతున్నారు.
కానీ, నోవా,
ఆ కోపం ఇక్కడ మనం శక్తిలేని వాళ్ళం అనుకోడం వల్లే వస్తుంది.
దాన్ని మనం మార్చలేం.
నీకు అది నచ్చకపోతే...
కొరియన్ గా ఉండకు, నోవా.
కనీసం నీ ఊహలో అయినా కాకుండా ఉండు.
చీర్స్!
మీకు ఇప్పుడు సంతృప్తిగా ఉండి ఉంటుందని ఆశిస్తున్నా.
మిలిటరీ సామాగ్రికి మనం అందించిన గొప్ప సహకారం కారణంగా.
అవును. అందరికీ సంతోషంగా ఉంది.
అయితే మరి రానున్న కాంట్రాక్టులలో మా విశ్వాసానికి
తగిన బహుమతులు ఉంటాయి అంటారా?
మేము ఇచ్చుకోకపోతే,
మీకు కోపం తెప్పించిన వారిమి అవుతాం కదా, కోహ్ గారు.
మీకు కోపం వస్తే ఏం జరుగుతుందో ఒసాకాలో ఉన్న అందరికీ తెలిసినట్టు ఉంది.
నా మట్టుకైతే, నేను నా అవయవాలను కోల్పోవాలి అనుకోవడం లేదు.
నా అల్లుడిని ఎలా మెప్పించాలనే విషయం ఆలోచించడం మాని, అందరం ఎంజాయ్ చేద్దాం.
ఎంతైనా, అతని ఔదార్యం గురించి కూడా అందరికీ తెలుసు. ప్లీజ్, ఎంజాయ్ చేయండి.
ఇనోయే గారు. మన కాలనీలలో చాలా బియ్యం పోగుచేయబడి ఉంది,
కానీ ఇప్పుడు దాన్ని ఇక్కడికి రప్పించడం అసాధ్యం.
అవును.
మనం ఆ బియ్యాన్ని ఆ కొరియన్ల మీద వేసి, వారిని ఇక్కడికి ఈదుకుంటూ వచ్చేలా చేయాలి.
అప్పుడైతే ఆ బద్దకపు పందులకు బుద్ధి వస్తుంది.
వెళ్లి ఆ ఇద్దరు అతిథులు ఎక్కడ ఉన్నారో చూడు.
వాళ్ళు వెళ్లి చాలా సేపు అవుతుంది.
అయితే అది జరుగుతుంది అంటారా?
ఇంకా ధృవీకరించబడలేదు.
కానీ కొన్ని సందేశాలను అడ్డుకోవడం జరిగింది.
త్వరలో తప్పకుండ బాంబులు పడతాయి అని కొందరు అంటున్నారు.
తప్పకుండా?
రోజుల వ్యవధిలోనే.
మీ కుటుంబాలను త్వరగా నగరం దాటించండి.
నేను మా వాళ్ళను ఇప్పటికే ఊరు పంపేసాను. ఉదయమే నేను కూడా వెళతాను.
కానీ ముందు, ఈ రుచికరమైన ఆహారాన్ని తినకుండా మనం వెళ్ళకూడదు.
ఆ కోహ్-గారు చాలా గొప్పోడు. అంత ఆహారాన్ని భలే కనిపెడతాడు.
నువ్వు నిజంగానే పెద్ద కలకలాన్ని రేపావు.
అబే గారు ఎలాగైనా నిన్ను నాశనం చేయాలని చూస్తున్నారు.
నన్ను నమ్ము, నాకు తెలుస్తోంది.
ఇవాళ రాత్రి ఆయన అవార్డు కార్యక్రమం జరగబోతోంది.
ఈ ఏడాది జపాన్ లోని అతిగొప్ప వ్యాపారవేత్త అవార్డు. అది గొప్ప గౌరవం.
ఆయనకు నా అభినందనలను తెలుపు.
సరే, నాకు నిజం చెప్పు.
నువ్వు పోగేయాలనుకుంటున్న డబ్బులో ఎంత సేకరించావు?
నమ్మలేకపోతున్నా. సున్నా?
- సున్నా. - ఎల్లోటైల్ ట్యూనా చేప.
నువ్వు నన్ను అడిగి ఉండాల్సింది కదా.
ఏం మాట్లాడుతున్నావు?
నాకు నీ జాలి అవసరం లేదు.
నేను నీకు సాయం చేయాలి అనుకుంటున్నా.
నిజంగానే?
ఒకప్పుడు నిన్ను చూసి ఈర్ష్య పడ్డానంటే నమ్మలేకపోతున్నా.
పాత గాయాలను రేపాల్సిన పనిలేదు, టెట్సుయా.
నేను ఆలోచించకుండా మాట్లాడినట్టు ఉన్నాను.
ఆలోచించకుండా మాట్లాడటం నీకు మొదటి నుండి అలవాటే కదా.
20 కోట్లు.
ఎంతైనా, నువ్వు నా చిన్ననాటి మిత్రుడివి కదా.
నాకు ఇంకా గుర్తుంది
నేను స్కూల్ కి ట్రాన్స్ఫర్ అయినప్పుడు, నువ్వు నాతో మంచిగా నడుచుకున్నావు.
నువ్వు కూడా మిగతావారిలా నన్ను ఏడిపించి ఉండొచ్చు.
కొత్తగా వచ్చిన పిల్లాడిని ఏడిపించడం ఎంతైనా సులభం కదా.
కానీ నువ్వు...
నువ్వు ఏనాడూ అలా చేయలేదు.
అలా చేయడం తప్పు కదా.
అది నిజమే.
థాంక్స్.
అబాలోన్.
సిద్ధమా?
ఒకటి!
రెండు!
మూడు!
ఆ అమెరికన్ వెధవలు మన నేల మీద అడుగు పెట్టిన వెంటనే,
వాళ్ళు మన గొప్ప రాజ్యాన్ని దోచుకుని, అంతా నాశనం చేస్తారు,
అంతా తగలబెట్టి పోతారు!
కాబట్టి మనం అందరం కలిసి ఆ దయ్యాలను ఎదుర్కోబోతున్నాం, అవునా?
చాలా బాగా చేస్తున్నావు.
సరే, చెప్పేది బాగా వినండి.
మనం ఇప్పుడు పొడిచేది కేవలం బొమ్మని కాదు.
ఇది మన శత్రువు!
ఈ వెధవలు మన ఇళ్లను తగలబెట్టేస్తారు,
మన పిల్లలని తీసుకుపోతారు,
ఆ తర్వాత మనల్ని ఎలా బాధిస్తారో ఎవరు చెప్పగలరు?
కాబట్టి మిమ్మల్ని అడుగుతున్నా,
ఈ పనికిమాలిన అమెరికన్లు మీ మీదకు వచ్చినప్పుడు ఊరుకుంటారా?
లేదు!
వాళ్ళు మీ కుటుంబాన్ని ముక్కలు చేస్తుంటే ఏమీ చేయకుండా ఉంటారా?
లేదు!
అయితే దాడి చేయండి!
దాన్ని ఎందుకు నాశనం చేస్తున్నావు? దాన్ని మనం మళ్ళీ వాడలేం.
కానీ, అమ్మా, మనం ఇలాగే కొట్టాలి కదా!
శత్రువు మళ్ళీ పైకి లేవకుండా వాళ్ళను చితక్కొట్టాలి.
ఇక వెళ్ళు.
మీ టార్గెట్ మీద దృష్టి పెట్టండి! దృష్టి పెట్టండి!
నిజం చెప్పాలంటే, నిన్ను చూసాక నాకు ఆసక్తి పుట్టింది.
మీ దగ్గర ఏది ఉన్నా లేకపోయినా ఎలాగోలా రాణించేస్తున్నావు.
నువ్వు ఒక పాస్టర్ ని పెళ్లి చేసుకున్నావు అంట, నిజమేనా?
ఆ జబ్బు చేసిన వ్యక్తి కదా.
ఆయనకు ఉండే బలహీనత పోయింది,
కొన్నేళ్లు మేము హాయిగా బ్రతికాము.
కానీ ఆ తర్వాత...
పోలీసులు ఆయన్ని తీసుకుపోయారు.
అవునా, ఎందుకు?
తమకు మంచి జీతాలు ఇవ్వమని అడిగేలా కూలి వారిని ప్రోత్సహించినందుకు.
అది జరిగి ఇప్పటికి ఏడు ఏళ్ళు అవుతుంది.
అయితే నువ్వు ఎలా మేనేజ్ చేస్తున్నావు?
నాకు నా బావగారు ఉండటం అదృష్టంగా భావిస్తున్నాను.
ఆయన్ని గత ఏడాది మందుగొండు సామాగ్రి తయారు చేసే నాగసాకి ఫ్యాక్టరీలో పని చేయడానికి పంపించారు.
ఆయన పంపిన డబ్బు చాలా సాయపడింది,
కానీ ఈ మధ్యన వాళ్ళు ఆయనకు డబ్బుకు బదులు షూరిటీ పేపర్లు ఇస్తున్నారు.
పైగా ప్రస్తుతం నేను నా ఆఖరి కిమ్చి బ్యాచ్ తయారు చేస్తున్నా. దాన్ని అమ్మేసాకా...
పైగా మా అమ్మ విషయం వేరే.
ఎందుకు? మీ అమ్మకు ఏమైనా జరిగిందా?
ఆమె నుండి లెటర్ వచ్చి ఇప్పటికి మూడు నెలలు అవుతుంది.
మా అమ్మ...
ఒకత్తే ఒంటరిగా ఉంది.
చాలా కష్టం, కదా?
అయినా కూడా, నేను నవ్వుతూ ఉండటానికి ట్రై చేస్తా.
నేనే నవ్వకపోతే, నా పిల్లలు
వాళ్ళ అమ్మ కళ్ళలోని కన్నీటిని తప్ప వేరే ఏమీ చూడలేరు.
నాకు అలా కావడం ఇష్టం లేదు.
కానీ, సూన్జా...
ఇక్కడ కొంతమంది మహిళలు బ్లాక్ మార్కెట్ లో అమ్మడానికి బియ్యంతో వైన్ చేస్తున్నారని విన్నాను.
బహుశా మనిద్దరం కలిసి...
కానీ అది ఇల్లీగల్ కదా?
నువ్వే అన్నావు కదా. నీ దగ్గర అమ్మడానికి ఏమీ లేదు.
బట్టలు ఉతికితే నాకు ఇవ్వడానికి ఇక్కడ ఎవరి దగ్గరా డబ్బు లేదు.
సూన్జా, నేను...
నేను దిక్కుతోచని స్థితిలో ఉన్నాను.
నన్ను తప్పుగా అనుకోకు.
నేను నిన్ను తిడుతున్నా అనుకోవద్దు,
కానీ ప్రస్తుతం నేను ఉన్న పరిస్థితి వల్ల...
అదేం పర్లేదులే.
నీ పిల్లలు చాలా బాగా ఎదుగుతున్నారు.
ఒసాకా
గ్రాండ్ ఓపెనింగ్
నాన్నమ్మా!
నువ్వు వచ్చావు!
కనీసం ఓపెనింగ్ కి ముందే వచ్చావు.
నువ్వు కనీసం సూట్ ని ఇస్త్రీ చేసి ఉంటే బాగుండేది.
మళ్ళీ నేను అనవసరంగా కంగారు పడుతున్నా అంటావు.
- సోలొమన్! - నాన్నా!
- నేను ఎలా ఉన్నాను? - చాలా చక్కగా ఉన్నారు!
మీరిద్దరూ చక్కగా ఉన్నారు!
అవునా?
కొత్త ఓనర్లతో వెలిగిపోతున్న కొత్త బిజినెస్.
బాగుంది, కదా?
అభినందునలు.
ఏదొక విధంగా అంతా సాఫీగా సాగింది. నాకు మనశ్శాంతిగా ఉంది.
సరే, నీ ఫండ్ రైజింగ్ ఎలా సాగుతోంది?
ఇవాళ ఒక పెద్ద చేపను పట్టుకున్నా.
నీకు టెట్సుయా గుర్తున్నాడా?
అస్తమాను ఏడుస్తూ ముక్కులో వేలు పెట్టుకునే కుర్రాడేనా?
ఇప్పుడు వాడు ముక్కులో వేలు పెట్టడం మానేసాడు.
వాడు తాను ఒక నిజమైన ఫ్రెండ్ ని అని నిరూపించుకున్నాడు.
వాడిలాంటి వాడు పెట్టుబడి పెట్టాడు అంటే, నేను ధైర్యంగా ముందుకు పోవచ్చు.
అవునా?
చూడు.
మీ నాన్నమ్మా అలాగే నేను మాట్లాడుకున్నాం.
మాకు కూడా ఈ మంచి అవకాశాన్ని చేజార్చుకోవాలని లేదు.
ఏంటిది?
తెరువు.
7,00,00 డాలర్లు
ఇంత డబ్బు మీకు ఎక్కడి నుండి వచ్చింది?
నేను ఈ చోటును తాకట్టు పెట్టి లోన్ తీసుకున్నాను.
అంటే మరింత అప్పు చేశావా?
అయితే ఏంటి?
ఈ రోజుల్లో బ్యాంక్లు ఊరికే డబ్బు ఇచ్చేస్తున్నాయి.
వడ్డీ చాలా తక్కువ.
అయినా కూడా అది అప్పే కదా.
ఇలా మాట్లాడుతున్నావే?
మేము నీకోసం ఇంత చేస్తున్నా నువ్వు కోపపడతావు ఏంటి?
అలా కాదు.
కానీ ఒకవేళ ఏమైనా జరిగితే... నేను విఫలమైతే, ఈ డబ్బు...
నువ్వు నా కొడుకువి.
నేనే నీ మీద నమ్మకం పెట్టలేకపోతే,
ఇక ఎవరు నమ్ముతారు?
శక్తిలోపం లేకుండా కష్టపడు. ఖచ్చితంగా రాణిస్తావు.
తనాకా అకియో. యోషిదో ఇసాము.
రెండవ స్థానంలో, నాకమురా మినోరు.
అలాగే మొదటి స్థానంలో...
బందో నోబువో.
మనం గత వారం ఎక్కడి వరకు చెప్పుకున్నామో అక్కకి నుండి మొదలెడదాం.
బందో.
ఒక మాట.
నువ్వు క్లాసులో చదువుతున్న పుస్తకం ఏంటి?
ది అడ్వెంచర్స్ ఆఫ్ టామ్ సాయెర్.
ఒక అమెరికన్ పుస్తకం?
అది నిషిద్ధం అని నీకు తెలుసు కదా.
నన్ను క్షమించండి.
నీ పని మీద దృష్టి పెట్టడానికి ప్రయత్నించు.
నీ మనసు...
నీకు ఎన్నో అవకాశాలను తెరవగలదు.
ఎలాంటి అవకాశాలు?
ఈ దౌర్భాగ్యపు మురికివాడల నుండి తప్పించుకోగల అవకాశం.
బహుశా యూనివర్సిటీకి వెళతావేమో.
నేను టోక్యోలోని వాసెడకి వెళ్లాను...
కానీ నాకు ఇక్కడి నుండి వెళ్లాలని లేదు.
నాకు ఇక్కడే ఉండాలని ఉంది. పాస్టర్ కావాలని ఉంది.
మీ నాన్న ఇక మీ ఇంట్లో ఉండటం లేదు అని విన్నాను.
ఆయన తిరిగి వస్తున్నారు.
ఏమన్నావు?
మా నాన్న,
ఆయన ఇంటికి వస్తున్నారు.
అందుకే నేను ఇక్కడ ఉండటం ముఖ్యం.
ఒకవేళ ఆయన రాకపోతే?
చెప్పాను కదా.
నేను ఇక్కడి నుండి వదిలి వెళ్ళను.
తీసుకో.
నాకు ఇక దీని అవసరం లేదు.
వాసెడ యూనివర్సిటీ ఎంట్రన్స్ పరీక్ష ప్రాక్టీసు టెస్టులు
కానీ నేను...
చెప్పాను కదా.
నువ్వు ఎలాంటోడివో నాకు తెలుసు.
నోవా బెయిక్.
ఈ పుస్తకం యజమాని ఒగావా ఎయిచి (గో యోంగ్ హో)
ఇది అక్రమమైన పని.
కానీ, సన్ఈ, మనకు ఇప్పుడు వేరే దారి ఏముంది?
మనం దాచుకున్న డబ్బు అంతా అయిపోయింది, రాబడి కూడా ఏమీ లేదు.
సూన్జా, నీకు గనుక ఏమైనా అయితే...
నేను జాగ్రత్తగా ఉంటాను.
నేను అక్కడ ఎకనామిక్ పోలీసులకు ఇన్ఫార్మర్లు ఉన్నారని విన్నాను.
ఏమీ అనుకోకు, కానీ ఇది చాలా ప్రమాదకరం!
నేను నిన్ను వెళ్లనివ్వను.
అయితే అందరం కలిసి ఆకలితో చచ్చిపోదామా?
ఇలాంటి పనులు ఎలాంటోళ్ళు చేస్తారో నీకు అసలు తెలుసా?
ఆకలితో ఉన్నోళ్లు.
అలాగే ఆకలితో ఉన్న పిల్లల తల్లిదండ్రులు.
సన్ఈ...
నిన్న రాత్రి నిద్రపోతున్నప్పుడు మోజసు కడుపు శబ్దం చేయడం నేను విన్నాను.
మన పిల్లలు కూడా ఆకలితో ఉన్నారు.
ఆ విషయం నాకు తెలీదు అనుకుంటున్నావా?
మొన్నటి రోజున, నేను మన రేషన్ బియ్యంలో పురుగుల్ని చూశా. పురుగులు!
అంతకంటే దారుణం ఏంటంటే,
వాటిని తీయకుండా ఉంచితే, పిల్లల ఆకలి ఇంకాస్త తీరుతుందేమో అనిపించింది.
అలా అనిపించడం తప్పేమీ కాదు.
కానీ మనం ఇంకా ఆ స్థితికి దిగజారలేదు.
సన్ఈ.
ప్రస్తుతానికి, మన పిల్లలకు పురుగుల్ని తినిపించే స్థితి రాకుండా చూసే బాధ్యత మనకు లేదా?
నాకు ఒక మాట ఇవ్వు.
ప్రతీ రాత్రి, నువ్వు ఖచ్చితంగా ఇంటికి తిరిగి రావాలి.
నేను వస్తానని నీకు తెలుసు.
ఇది ప్రాక్టీసు డ్రిల్ మాత్రమే. పని చేయడం మానకండి.
ఇక వెళ్ళు.
చింతించకు.
వీటి సంగతి నేను చూసుకుంటా.
నిన్ను ఒంటరిగా పంపుతున్నందుకు క్షమించు.
ఏం పర్లేదు. నాకు అమ్మడం బాగా వచ్చు.
కానీ ఇక నీ భర్తకు కోపం ఎక్కువయ్యేలోపు వెంటనే వెళ్ళిపో.
మర్చిపోకు.
నీ నవ్వు మాత్రమే చూపు.
- సోలొమన్? - ఓహ్, టెట్సుయా. నేను ఇప్పుడు ఒసాకాకి వచ్చా.
ఏమైంది?
అబే గారు...
ఆయన నా పెట్టుబడుల గురించి విన్నాడు.
కానీ...
ఇప్పుడు మనిద్దరినీ నాశనం చేస్తానని బెదిరిస్తున్నాడు.
నువ్వు నన్ను మోసం చేస్తున్నావని చెప్పాడు.
ఏమంటున్నావు, టెట్సుయా?
నన్ను క్షమించు. నా వల్ల కాదు.
సోలొమన్?
- లైన్ లో ఉన్నావా? - చింతించకు.
నేను అర్థం చేసుకోగలను.
నన్ను క్షమించు, సోలొమన్.
నాకు తెలుసు.
సోలొమన్. అక్కడ ఏం చేస్తున్నావు?
నాతో కలిసి స్టోర్ కి రా.
- ఏంటి? - వీధి చివర ఉన్న కిరాణా షాప్ కి.
కేకు సిద్ధమై ఉంటుంది.
మనకు కొన్ని కప్పులు కూడా కావాలి.
మీ నాన్నతో ద్రాక్షా రసం ఇవ్వొద్దు అని చెప్పాను.
ఇంకా అక్కడే ఎందుకు నిలబడ్డావు?
నేను వెళ్తున్నాను.
బహుశా మీ నుండి ఆర్డర్ తీసుకున్న వ్యక్తికి మీ మాటలు అర్థం కాలేదు ఏమో.
వాళ్లకు "50" అంటే అర్థం కాలేదా?
నాన్నమ్మా, ఏం జరుగుతోంది?
నేను 50 మందికి కేకు ఆర్డర్ ఇచ్చాను, కానీ ఇతను నాకు ఏం ఇస్తున్నాడో చూడు.
ఇది మీ తప్పు కదా?
వినండి, ఇది ఒక కస్టమ్ ఆర్డర్.
ఇక్కడ రాసి ఉంది.
కానీ మేము ఆర్డర్ చేసింది ఇది కాదు.
ఏదైతేనేం,
మీ సగం సగం జపనీస్ అర్థం కానందుకు నన్ను నిందించకండి.
సగం సగం?
నేను ఏమంటున్నాను అంటే, మీరు ఈ దేశంలో ఉండాలి అనుకుంటే,
మీరు మా భాషను సరిగా నేర్చుకోవాలి.
వెళదాం పదా.
ఇది కేకు గురించి కాదు, అవునా?
మీరు ఏమంటున్నారో నాకు అర్థం కావడం లేదు,
కానీ మీకు మా సర్వీసు నచ్చకపోతే,
ఇంకెక్కడికైనా వెళ్లి కొనండి.
మీలాంటి వారి కోసం ప్రత్యేకంగా కొన్ని స్టోర్ లు ఉన్నాయి, అవునా?
ఏమన్నావు?
వెళ్ళిపోకు. నా ప్రశ్నకు సమాధానం చెప్పు.
నీ గురించి నువ్వు ఏమని అనుకుంటున్నావు? ఆహ్?
నేను కూడా నీలాగే ఇక్కడే పుట్టి పెరిగాను.
నేను యేల్ యూనివర్సిటీకి వెళ్లాను. అర్థమవుతుందా?
నువ్వు నెలలో సంపాదించేది నేను ఒక్క రోజులో సంపాదించాను!
నీది మమ్మల్ని తక్కువ చేయగలిగే బ్రతుకే కాదు! వెధవ!
ఎవరైనా ఇంట్లో ఉన్నారా?
బ్లాక్ మార్కెట్ లో సోదాలు జరిగాయి.
సూన్జాని అరెస్టు చేశారు.
వాళ్ళు ఆమెను తీసుకుపోయారు!
ఏంటి?
ఆమె ఇప్పుడు ఎక్కడ ఉంది? వాళ్ళు ఆమెను ఎక్కడికి తీసుకెళ్లి ఉంటారు?
మనకు తీర్పు తీర్చడానికి ముసలి జడ్జి రావాలని కోరుకుందాం. కనీసం ఆయన న్యాయంగా ఉంటాడు.
మనకు ఆ కుర్ర జడ్జి రాకూడదని కోరుకుందాం.
అతను చాలా క్రూరమైనవాడు.
కల
సోలొమన్, ఇవాళ రాత్రి నువ్వు నన్ను భయపెట్టేసావు.
నిన్ను భయపెట్టినందుకు క్షమించు.
కానీ, నాన్నమ్మా...
ఇప్పుడు...
నాకు చాలా బాధగా ఉంది.
నేను ఇక ఇది భరించలేను.
నేను...
నిన్ను చూసి బాధపడుతూ నేను ఇక బ్రతకలేను.
ఇక నిద్ర లేచే టైమ్ అయింది.
ఆంటీ, పోలీసులు ఏమన్నారు?
ఇంకా ఏమీ తెలియలేదు, కానీ ఆఫీసర్ విషయం కనుక్కుంటా అన్నాడు.
మేము ఇవాళ నీతో పాటు ఇంట్లోనే ఉండి అమ్మ కోసం ఎదురుచూడొచ్చా?
మీ అమ్మ మీరు స్కూల్ కి వెళ్లాలని అనుకుంటుంది.
ఆ విషయం మీకు తెలుసు.
మోజసు, నిద్ర లెగు.
ఆయన వస్తున్నాడు. సిద్ధంగా ఉండండి.
ఏం జరుగుతోంది?
ఆయన వచ్చాడు.
పేరు?
ర్యు కిమికో.
ఇది నీ మూడవ నేరం అన్నమాట.
ఇతను నాకు డబ్బు ఇవ్వకుండా పారిపోవడానికి చూసాడు.
రెండు నెలల జైలు.
రెండు నెలలా?
- పేరు? - హయాషి అసుక.
మొదటి నేరం. మూడు వారాల జైలు.
పేరు?
బందో నోబుకో.
ఓహ్. నువ్వా.
నువ్వు వెళ్లొచ్చు.
మళ్ళీ సారి నిన్ను ఇలా వదులుతాను అనుకోవద్దు.
బాగా గుర్తుంచుకో.
తర్వాత.
పేరు?
ఈ అవార్డును అందుకోవడం నాకు గొప్ప గౌరవం.
నేను ఎంతగానో అభిమానించే
నా తోటి పౌరులు నేను ఇంత గొప్ప గౌరవాన్ని పొందేంత
ఘనకార్యాన్ని చేసానని భావించినందుకు నేను మీకు కృతజ్ఞుడిని.
నేను చెప్పినట్టుగానే,
ఈ అవార్డును స్వీకరించడం నాకు గొప్ప గౌరవం.
ఈ స్థాయికి చేరుకోవడానికి మనం ఎన్ని ఎదుర్కోవాల్సి వచ్చిందో ఆలోచిస్తే...
ఒకప్పుడు మనది కాలి బూడిదైన దేశం.
కానీ ఆ బూడిద నుండి, మనం తిరిగి లేచి...
మిస్టర్ కిమ్.
నేను స్టేషన్ కి వెళ్లాను,
కానీ నిన్ను అప్పటికే రిలీజ్ చేసాం అని చెప్పారు.
కానీ నేను అక్కడ ఉన్నానని నీకెలా తెలుసు?
నువ్వు నాతో రావాలి.
నన్ను కారులోకి ఎక్కమంటున్నావా?
నన్ను ఎక్కడికి తీసుకెళతావు?
నేను ఆ విషయం చెప్పలేను.
భూమి కింద దొరికే ఒక ఖనిజం ఇది.
దీన్ని టంగ్స్టన్ అంటారు.
ఒకసారి ప్రాసెస్ చేయబడిన తర్వాత, ఇది తుప్పు పట్టదు.
విమానాల తయారీ, క్షిపణుల తయారీ, బాంబుల తయారీ మొదలైన వాటికి పనికొస్తుంది.
దీని వల్లే ఈ యుద్ధం కొనసాగుతోంది.
నన్ను నువ్వు ఎలా కనిపెట్టావు?
నేను నిన్ను కనిపెట్టాల్సిన పనిలేదు. నిన్ను నేను ఏనాడూ కోల్పోలేదు.
మిస్టర్ కిమ్ నాకు పనిచేస్తాడు.
నిన్ను, పిల్లలని చూసుకోమని నేను అతన్ని ఎన్నో ఏళ్ల క్రితమే పనికి పెట్టాను.
ముఖ్యంగా నోవాని చూసుకోమని.
వాడు తెలివైన కుర్రాడు,
కానీ శ్రద్ధ చూపడం లేదు.
నీకు ఏం కావాలి?
త్వరలో బాంబులు పడబోతున్నాయి.
ఆ మాట ఎన్నో ఏళ్లుగా వింటున్నాం.
ఈసారి నిజంగానే జరుగుతుంది.
అది కూడా త్వరలోనే.
ఫ్యాక్టరీలను లక్ష్యం చేసుకునే చిన్న బాంబులు కూడా కాదు.
మొత్తం సిటీని కూల్చగల కార్పెట్-బాంబు వేస్తారు.
ఆ అమెరికన్లు అంతా నాశనం చేయాలని చూస్తున్నారు.
అంత ఖచ్చితంగా ఎలా చెప్పగలవు?
నువ్వు బియ్యంతో వైన్ చేస్తున్నావని నాకు ఎలా తెలుసు?
లేదా నోవాకి పాఠాలు చెప్పే టీచర్ కొరియన్ వాడైనా జపనీస్ వాడిగా నటిస్తున్నాడని ఎలా తెలుసు?
ఇతరులకు తెలీని విషయం తెలుసుకోవడం నా పని.
మనుగడ సాగించడం ఎలాగో నేను అలాగే నేర్చుకున్నా.
నువ్వు కూడా అలాగే చేయాలి.
నేను నీకోసం, నీ తోటి కోడలి కోసం,
అలాగే పిల్లలు ఇద్దరి కోసం ఒక పల్లెటూరులో నివాసం ఏర్పాటు చేశా.
నా భర్త జైలులో మగ్గుతుంటే నేను వదిలి వెళ్లను.
నేను చెప్పేది నీకు అర్థం అవుతుందా?
ఆ అమెరికన్లు ఈ సిటీని నాశనం చేయడానికి విమానాలను పంపుతున్నారు!
నీ కళ్ళ ముందు ఉన్నది అంతా నాశనం అవుతుంది.
దాని తీవ్రత ఎలా ఉంటుందో నీకు తెలుసు అనుకుంటున్నావు.
లేదు.
నీకు తెలీదు.
నాకు తెలుసు.
చెప్తున్నాను కదా.
ఇది సాధ్యం కాదు.
అరెస్టు అయిపోయిన ఒక వెధవ కోసం నీ పిల్లల ప్రాణాలను ప్రమాదంలోకి నెడతావా?
నేను ఆయన్ని వదిలి వెళ్ళను.
నా వల్ల కాదు.
నీకు...
నీకు నిజంగానే వాడి మీద చాలా బెంగ.
అవును కదా?
సబ్ టైటిల్స్ అనువదించింది:జోసెఫ్